CELEX: 32021D0675
Language: lv
Date: 2021-04-20 00:00:00
Title: Padomes Lēmums (ES) 2021/675 (2021. gada 20. aprīlis), ar ko pilnvaro sākt sarunas nolūkā grozīt 2010. gada Starptautisko kakao nolīgumu

27.4.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 144/1
               
            
         PADOMES LĒMUMS (ES) 2021/675
         (2021. gada 20. aprīlis),
         ar ko pilnvaro sākt sarunas nolūkā grozīt 2010. gada Starptautisko kakao nolīgumu
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 207. panta 3. punktu un 207. panta 4. punkta pirmo daļu saistībā ar 218. panta 3. un 4. punktu,
         ņemot vērā Eiropas Komisijas ieteikumu,
         tā kā:
         
                     (1)
                  
                  
                     Ievērojot Padomes Lēmumu 2012/189/ES (1), Savienība ir 2010. gada Starptautiskā kakao nolīguma (SKN) līgumslēdzēja puse un Starptautiskās Kakao organizācijas (SKO) locekle.
                  
               
                     (2)
                  
                  
                     Ievērojot SKN 7. pantu, Starptautiskā Kakao padome (SKP) veic vai nodrošina visu to funkciju veikšanu, kas nepieciešamas, lai to īstenotu. Ievērojot SKN 12. pantu, SKP lēmumus principā pieņem ar konsensu. Ja nav konsensa, lēmumus pieņem ar speciālu balsojumu.
                  
               
                     (3)
                  
                  
                     Ievērojot SKN 10. pantu, SKO locekļiem SKP kopā ir 2000 balsu. Katram loceklim ir konkrēts balsu skaits, ko ik gadu koriģē saskaņā ar minētajā pantā izklāstītajiem kritērijiem.
                  
               
                     (4)
                  
                  
                     Ņemot vērā to, ka kakao nozare ir svarīga vairākām dalībvalstīm un Eiropas kakao nozares ekonomikai, dalība starptautiskā nolīgumā par kakao ir Savienības interesēs.
                  
               
                     (5)
                  
                  
                     Tehniskā darba grupa, kuru veido SKO locekļi gan no ražotājām, gan eksportētājām valstīm, veica būtisku darbu, lai iesniegtu konkrētus SKN grozījumu priekšlikumus. SKO locekļi tika aicināti iesniegt ierosinājumus, lai sāktu šo tehnisko analīzi, un to izdarīja arī ES. SKP, strādājot Apvienoto Nāciju Organizācijas Tirdzniecības un attīstības konferences (UNCTAD) vadībā, ir jāsāk sarunas par SKN daļēju pārskatīšanu labu laiku pirms SKN termiņa beigām, proti, pirms 2022. gada 30. septembra. Par visām pārskatāmajām SKN jomām ir jārisina oficiālas sarunas. Šādas sarunas ir jāpabeidz ne vēlāk kā 2022. gada 30. septembrī.
                  
               
                     (6)
                  
                  
                     Visi grozījumi, par kuriem panākta vienošanās oficiālajās sarunās, būtu jāpieņem saskaņā ar SKN 63. pantā noteikto procedūru. Ievērojot minēto pantu, SKP drīkst ar konsensu vai, ja konsensa nav, ar speciālu balsojumu SKN līgumslēdzējām pusēm ieteikt SKN grozījumu. Grozījums stājas spēkā saskaņā ar SKN 63. panta 1. punktu, kurā prasīti apstiprinājuma ziņojumi no noteiktas SKN līgumslēdzēju pušu procentuālās daļas. Savienībai kā SKO loceklei un SKN līgumslēdzējai pusei saskaņā ar tā 4. pantu vajadzētu spēt piedalīties sarunās nolūkā grozīt SKN.
                  
               
                     (7)
                  
                  
                     Tādēļ ir lietderīgi pilnvarot Komisiju iesaistīties sarunās par SKN daļēju pārskatīšanu,
                  
               IR PIEŅĒMUSI ŠO LĒMUMU.
         
            1. pants
            
               1.   Komisija ar šo tiek pilnvarota Savienības vārdā risināt sarunas nolūkā grozīt 2010. gada Starptautisko kakao nolīgumu.
            
            
               2.   Sarunas risina, pamatojoties uz Padomes sarunu norādēm, kas izklāstītas šā lēmuma papildinājumā.
            
         
         
            2. pants
            Sarunas risina, apspriežoties ar Preču jautājumu darba grupu.
         
         
            3. pants
            Šis lēmums ir adresēts Komisijai.
         
         
            Briselē, 2021. gada 20. aprīlī
            
               
                  Padomes vārdā –
               
               
                  priekšsēdētāja
               
               A. P. ZACARIAS
            
         
         
            (1)  Padomes Lēmums 2012/189/ES (2012. gada 26. marts) par to, lai noslēgtu 2010. gada Starptautisko kakao nolīgumu (OV L 102, 12.4.2012., 1. lpp.).